Arna

Arna er en av Bergens åtte bydeler, etter at tidligere Arna kommune i 1972 ble innlemmet i den nye Bergen storkommune.

Bydelen hadde 13 889 innbyggere 1. januar 2021. Arealet er 99,71 km² landareal og 2,78 km² ferskvann. Mesteparten av arealet omfattes av store fjellmassiver i øst og vest. Mellom disse ligger Arnadalen med tettstedet Arna, som omfatter Indre Arna og Garnes med  innbyggere fordelt på  km², og tettstedet Espeland med  innbyggere fordelt på  km². Til bydelen hører også de mindre bygdene Gaupås, Haugland og Trengereid.

Bydelen grenser til Åsane i nordvest, Bergenhus i vest, og Fana i sør. I øst ligger Samnanger og Vaksdal kommuner, og over Sørfjorden i nord ligger Osterøy. Bydels- og kjøpesenteret Øyrane Torg og Arna stasjon ligger i Indre Arna. Det tar 8 minutter med tog gjennom Ulrikstunnelen til Bergen stasjon. Lokalavisen Bygdanytt dekker bydelen og Osterøy.

Historikk 
Haus formannskapsdistrikt ble opprettet i 1837. Området ble delt 1. januar 1870 i Haus og Bruvik kommuner. Haus hadde på dette tidspunkt  innbyggere. 1. januar 1964 ble den del av Haus som lå på Osterøy overført til Osterøy kommune. Samtidig endret Haus kommune navnet til Arna kommune. 1. januar 1972 ble Bergen by utvidet ved at kommunene Arna, Bergen, Fana, Laksevåg og Åsane ble én enhet. Arna kommune hadde ved sammenslåingen  innbyggere.

Arna ble dermed innlemmet i Bergen, selv om kommunestyret hadde sagt nei. En lokal gruppe arbeidet videre for at Bergens minste bydel skulle gjenoppstå som egen kommune. De ville avholde en folkeavstemning, men Bergen kommune nektet å låne ut stemmeurner. I stedet bidro Osterøy kommune. Avstemningen avdekket at 80 % av arnabuene vil bryte ut av Bergen. Men Kommunaldepartementet satte liten pris på initiativet, og Stortinget overstyrte saken.

I 2005 kom det et forslag om å slå sammen Arna, Osterøy, Vaksdal og Samnanger til Oster kommune. Flere av den voksne generasjonen som er født før 1964 og levd hele sitt liv i Arna har bodd i 3 forskjellige kommuner uten å flytte ut av Arna.

I 2016 ble det undertegnet en intensjonsavtale om kommunesammenslåing mellom kommunene Bergen, Osterøy, Samnanger og Vaksdal. Arna skulle da være regionsenter for en bydel med navnet Oster, som skulle omfatte Arna bydel og kommunene Osterøy, Samnanger og Vaksdal. Denne bydelen skulle ha et eget bydelsutvalg med delegerte myndigheter som en del av Bergen kommune. Folkeavstemninger i Samnanger og Vaksdal ga stort nei-flertall, og kommunestyret i Osterøy valgte også å stemme nei til avtalen, som dermed ble skrinlagt. Innbyggerne i Arna ble aldri hørt i saken.

Stedsnavnet 
Ådna er den gamle uttalen av stedsnavnet Arna, og brukes i dag i navnene Ådnamarka, Ådnavegen, Ådnatun og Ådnanipa. Navnet Arna knyttes av filologen Hans Krahe til det urindoeuropeiske *Ar-n-, fra ordstammen *er- (= strømme, flyte) som i det italienske elvenavnet Arno, eller kan være avledet av norrønt arinn som betyr skjær, dvs. de to små skjærene som ligger like ved Holmen i Arnavågen. Arna var navn på en av skipreidene i Magnus Lagabøtes landslov fra 1274, men gikk ut av bruk som administrasjonsnavn ved formannskapslovene i 1837, da området hørte til Haus prestegjeld. Arna ble tatt i bruk som kommunenavn i 1964. Tidligere ble skrivemåten Arne brukt om Arna, på samme måte som Fane ble brukt om Fana. (Arne sogn, Arne fabrikker, osv).

Kommunikasjon 
 Bergensbanen (Arna stasjon)
 Bussterminalen ved Øyrane Torg
  går gjennom Arna

Attraksjoner, friluft og bading 
 Ådnatun museum
 Gamle Vossebanen, veteranjernbane går fra Garnes stasjon via Arna Gamle stasjon, Espeland stoppested og Haukeland stasjon frem til endepunktet Midttun stasjon. 
 Reppadalen naturreservat
 Kråmyrane naturreservat
 Storelva/Arnaelva, Bergens eneste lakseelv
 Kalvetrevik (Hegglandsviken/Heggen) badestrand på østsiden av Arnavågen
 Holmen badestrand på vestsiden mot Ytre Arna
 Garnestonæ (Tonæ) badestrand ytterst mot Sørfjorden på Garnes

Fjell i Arna
Gullfjellet – 987 moh., Bergens høyeste fjell
Skåldalsfjellet – 718 moh. med Skåldalsnipa – 603 moh.
Krånipa – 703 moh.
Trollabotshaugen – 674 moh., Bergens østligste fjell
Borga – 634 moh.
Repparåsen – 609 moh.
Vardegga / Vareggen – 590 moh.
Ådnanipa / Arnanipa – 456 moh.

Se også
Byfjellene i Bergen.

Næringsvirksomhet 
 Toro
 Janusfabrikken
 Oleana 
 Arna Næringspark i de gamle Arne Fabrikkers lokaler ved sjøen i Ytre Arna
 Arna Industrihus i de gamle Arne Fabrikkers lokaler ved elven i Ytre Arna
 Asko Vest i Arnadalen
 Norengros K. J. Brusdal i Arnadalen
 Jernbaneverket planlegger et større godsterminalområde i Arnadalen
 OH Betong as (ferdigbetong) rett nord for Holmen 
 Kjøpesenteret Øyrane Torg

Idrett 

 Arna stadion
 Arna-Bjørnar Fotball
 Bjørnarhallen
 Bjørnar Håndball
 Idrettslaget Fri – Friidrett og fotball
Espelandshallen 
 Arna Karateklubb
 Arna Sykleklubb
 Arna Idrettspark
 Arna Svømme -og Livreddningsklubb
 Arna Bokseklubb

Kultur og historie 

I Arna ligger Kulturhuset Sentrum, som opprinnelig var administrasjonsbygg for Arne Fabrikker.

Foreningene Arna Sogelag og Ytre Arna Historielag samler frivillige som vil gjøre en innsats for å bevare og informere om Arnas lokalhistorie.

Kirker og kapeller 
 Arna kirke
 Ytre Arna kirke
 Takvam kapell
 Trengereid bedehuskapell

Museer i Arna 
 Arna Brannstasjon/De brannhistoriske samlinger
 Espeland fangeleir
 Gamle Vossebanen
 Ytre Arna Historielag museum
 Ådnatun museum

Utdanning

Kommunale grunnskoler
 Garnes skole, barneskole på Garnes
 Garnes ungdomsskole på Garnes
 Lone skole, barneskole på Haukeland
 Trengereid skule, barneskole på Trengereid
 Ytre Arna skole, barneskole i Ytre Arna
 Ådnamarka skole, barneskole på Arnatveit

Videregående skoler
 Arna videregående skole ligger på Garnes og har følgende utdanningstilbud for skoleåret 2021-2022:

Studieretningen Restaurant- og matfag ble lagt ned i 2010, Design og håndverk i 2012.

Studieretningene Teknikk og industriell produksjon og Påbygging til generell studiekompetanse ble lagt ned i 2016.

Grunnkretser 
Bydelen Arna består av 19 grunnkretser som omfatter delområdene Ytre Arna, Indre Arna og Lone.

Demografi og levekår
Bydelen Arna er inndelt i fire levekårsoner, hvorav en også inkluderer grunnkretser i bydelene Fana og Åsane som inngår i levekårsonen Gullfjellet. For detaljer om hvilke grunnkretser som inngår i hver levekårsone, se tabell i avsnittet Grunnkretser.

Tabellen viser samlet levekårsindeks for hver levekårsone i Arna bydel i 2011, folketall i 2011 og 2015 og prosentvis befolkningsendring, prosentvis aldersfordeling og andel ikke-vestlige innvandrere i hver sone. Lav verdi på levekårsindeksen indikerer gode levekår. Indeksen baseres på følgende 11 indikatorer: 1. Sosialhjelp til unge 2. Barnevernstilfeller 3. Utdanningsnivå 4. Bruttoinntekt 5. Barnefattigdom 6. Barneflytting ut av området 7. Kommunale boliger 8. Kriminalitet 9. Uførepensjon 10. Sykefravær og 11. Dødelighet.

 1Jo lavere verdi sonen har på indeksen, jo bedre er levekårene.
 2Alle tall i tabellen er for 2011, med unntak av kolonnen Folketall 2015, som viser oppdatert folketall og befolkningsutviklingen i hver sone de siste 4 år sammenlignet med kolonnen Folketall 2011.
 3Medregnet grunnkretsen Hjortland i Åsane bydel og grunnkretsene Dyngeland, Totland, Kaland og Samdal i Fana bydel, som alle inngår i levekårsone Gullfjellet sammen med seks grunnkretser i Arna bydel.

Arna bydel har 2,3 % av den ikke-vestlige innvandrerbefolkningen i Bergen kommune, og 7,7 % av den totale folkemengden, inkludert samtlige grunnkretser i levekårsone Gullfjellet som delvis ligger i andre bydeler (2011).

Politikk 
Kommunestyrevalget i 2011 ga følgende resultat for kretsene i Arna bydel (stemmetall # og velgerandel %):

Det var  stemmeberettigede velgere i Arna bydel, som utgjør 4,9 % av Bergen kommunes totale velgermasse. Det ble avgitt  godkjente stemmer som gir en valgdeltagelse på 62,9 %. Dette inkluderer ikke blanke og forkastede stemmer (totalt 920 stemmer i Bergen kommune samlet) og stemmer som ikke ble kretsfordelt (totalt  stemmer i Bergen kommune samlet). Om man anslagsvis legger til 4,9 % av disse var den reelle valgdeltagelsen i Arna bydel 65,7 %.

Arbeiderpartiet ble det største partiet i bydelen med en oppslutning på 35,1 %, Høyre nest størst med 29,0 % og Fremskrittspartiet tredje størst med 13,0 %. Bydelen hadde en borgerlig overvekt på 11,3 prosentpoeng. I Bergen kommune samlet var den borgerlige overvekten 18,5 prosentpoeng.

H, Frp, KrF og V gikk alle til valg for et borgerlig byråd. V ble ikke med etter valget da de ønsket et byråd uten Frp, så H, Frp og KrF fortsatte i flertallsbyråd som sist.

Lokalavis 
 Avisen Bygdanytt dekker Arna og Osterøy

Bildegalleri

Referanser

Eksterne lenker 
 
 ArnaGuiden